FELHÍVÁS / HIRDETMÉNY

**A község településrendezési terveinek módosítása – partnerségi egyeztetés**

Tisztelt Lakosság! Tisztelt Partnerek!

*A NIF Zrt* beruházásában valósul meg az M49 számú gyorsforgalmi út, mely érinti Győrtelek község közigazgatási területét

A NIF Nemzeti Infrastruktúra Fejlesztő Zártkörűen Működő Részvénytársaság készítteti *„Az M49 gyorsforgalmi út M3 autópálya – Mátészalka – országhatár közötti kapcsolat fejlesztésének előkészítése, M3 autópálya – Ököritófülpös közötti szakaszra vonatkozó engedélyezési és kiviteli tervét”.* A NIF Zrt az UVATERV Zrt-UNITEF 83’ Zrt Konzorciumot Bízta meg az útépítési tervek elkészítésével.

A beruházás megvalósításához a többségében jelenleg még mezőgazdasági- és erdőművelés alatt álló, közlekedési célúvá átminősítendő területek igénybevételére is szükség van. A beruházás tervezése és megvalósítása során ezen területek igénybevétele, illetve átminősítési igénye miatt szükséges a településrendezési eszközök módosítása is.

A településrendezési tervek módosításai un. „tárgyalásos” eljárás keretében készülnek, készítőjük az A.D.U. Építész Iroda Kft. Az eljárás során szükség van a partnerségi egyeztetésre, amit - tekintettel az országos veszélyhelyzetre – a 143/2020.(IV.22.) sz. Kormányrendelet szerint a tájékoztatást és véleménynyilvánítást, elektronikusan kell lebonyolítani. Lakossági fórum tartására jelenleg nincs lehetőség.

Az Önkormányzat, a honlapján megtekinthető *Partnerségi dokumentációval* kapcsolatban 15 napig várja észrevételeiket, véleményüket, amit ugyancsak elektronikusan, levélben lehet megtenni 2020. május 20.-ig, a következő e-mail címen: polgh@gyortelek.hu

Tisztelt Győrteleki Lakosok!

Kérem, hogy a honlapon elérhető dokumentáció alapján juttassák el az Önkormányzathoz észrevételeiket a megadott határidőig.

Győrtelek 2020. május 05.

Halmi József

polgármester